Author: Krista Vilta
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	13.jaanuar 2005 nr 22

Ettepanek Haapsalu Linnavolikogule volikogu
28.02.2003 määrusega nr 7
kinnitatud “Haapsalu linnas koerte ja kasside
pidamise eeskirja” muutmiseks

Võttes aluseks, et 2004 aastal on Haapsalu Linnavalitsusele laekunud mitmeid avaldusi ja tähelepanekuid seoses linnakodanike häirimisega koerte ja kasside poolt ning nendele kannatuste põhjustamise suhtes, on vajalik muuta “Haapsalu linnas koerte ja kasside pidamise eeskirja” ning juhindudes kohaliku omavalitsuse korralduse seaduse § 6 lõike 3 punktist 2, § 22 lõike 1 punktist 36 märkega 2, § 30, § 31, Haapsalu põhimääruse § 12 lõike 1 punktist 41, § 35 lõike 1 punktist 1, 63 ja haldusmenetluse seadusest Haapsalu Linnavalitsus

k o r r a l d a b:

1.	Teha Haapsalu Linnavolikogule ettepanek muuta Haapsalu Linnavolikogu 28.02.2003 määrusega nr 7 kinnitatud “Haapsalu linnas koerte ja kasside pidamise eeskirja” ja täiendada seda:
1.1.	punktiga 4.10 järgmises sõnastuses “4.10 Omanik peab tagama, et koer või kass ei häiriks ega ohustaks kaaskodanikke. Omanik kannab täielikku vastutust kõigi tagajärgede eest”;
1.2.	punktiga 8 järgmises sõnastuses “8. Looma suhtes on lubamatu tema vigastamine, kannatuste tekitamine, omaniku poolt hülgamine, piinamine, abitusse seisundisse jätmine jmt.”
2.	Korraldus teha teatavaks avalikustamisega linnavalitsuse fuajees.
3.	Korraldus jõustub teatavakstegemisest.
4.	Korralduse peale võib esitada halduskaebuse Tallinna Halduskohtule halduskohtumenetluse seadustikus sätestatud korra 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär